3. Dørene skal velges og plasseres.
- I feltet øverst til høyre kan du velge dørtype. Klikk på pilen "More" for å se alle mulighetene. Velg en dør og klikk på den. Hold museknappen nede og trekk døren bort til den veggen på grunnplanet hvor den skal være.
- Gjenta prosedyren til du har fått nok dører.
- Klikk på den gule pilen.

4. Du trenger også vinduer.
- Gjør nøyaktig som da du satte inn dører.
- Klikk på det gule feltet "Built Now".
- Programmet spør om du er sikker på at grunnplanet er slik du vil ha det. Kontroller en ekstra gang og klikk på feltet "Continue". Og nå skal det innredes!

Velg seng til soverommet
- Klikk på "Bedroom" i grunnplanet ("Top View").
- Klikk på den første sengen i feltet øverst til høyre, hold museknappen nede og dra sengen ned i soverommet på grunnplanet. Hvis du synes at sengetøyet er stygt, skifter du det på samme måte som du skiftet trekk på stolen.
- Klikk i feltet "3D View" for å se at sengen er på plass i soverommet.
- Klikk i feltet "Top View" for å komme tilbake til grunnplanet.
- La oss si at sengen er for liten. Klikk på forstørrelsesglasset med "+".
- Sidene og hjørnene på sengen er markert med sju små, svarte firkanter. Klikk på en av dem og hold museknappen nede. Ordet "stretch" under pilen forteller at nå kan du dra i sengen så den blir større. Gjør det.
- Klikk på forstørrelsesglasset med "-".
- Klikk på feltet "3D View" og vips – sengen er blitt større.

Nå kan du designe resten av det nye huset etter nøyaktig samme fremgangsmåte. Ikke vær redd for å eksperimentere. Hvis du angrer på et møbel, klikker du bare på det i grunnplanet og kaster det ut i hagen ved å dra det gjennom veggen.

Når du er ferdig, kan du ta en liten flytur og se hvor flott du har fått det ovenfra. Gjør slik
- Klikk på feltet "3D View".
- Klikk på det blå helikoptret ovenfor i feltet "View".
- Fly en tur rundt over det nye huset ditt ved å klikke på de blå pilene ovenfor, eller ved å bevege musen rundt i feltet "3D View".
- Hvis du heller vil se det fra bakkeplan, klikker du på den blå mannen i feltet "View".

Avslutt programmet ved å klikke på "File" på menylinjen øverst. Deretter klikker du på "Exit" nederst på menyen.

NB Da dette er en demoversjon, er utskriftsfunksjonen slått av. Hvis du vil lagre verket ditt, trykker du på "Print Screen"-tasten for å kopiere skjermbildet til utklippstavlen i Windows. Åpne et Windows-program, f.eks. Paint Shop Pro, som ligger bak knappen "Skattkisten" på denne K-CD-en. Velg punktet "Paste" i "Edit"-menyen. Bildet vises på skjermen i full størrelse og kan skrives ut.

Systemkrav
Visual Home krever en 66 MHz 486-maskin med 16 MB RAM, men det anbefales en Pentium med 16 MB RAM. Programmet kan bare brukes med Windows 95.

Avinstallering
For å slette Visual Home klikker du på "Start"-knappen og velger "Innstillinger/Kontrollpanel". I kontrollpanelet velger du "Legg til/fjern programmer" og fra listen velger du "Books that work Visual Home Demonstration". Klikk på "OK" og følg instruksjonene på skjermen, og programmet blir fjernet. Det kan hende at avinstalleringsprogrammet gir en feilmelding til slutt, men programmet er fjernet fra maskinen likevel.